উ. কোরিয়ার যোগসাজশের 'অভিযোগ' খতিয়ে দেখবে বাংলাদেশ ব্যাংক Daily Shokalerkhobor
Published : 2017-03-27 21:11:00
বাংলাদেশ ব্যাংকের রিজার্ভ চুরির নেপথ্যে উত্তর কোরিয়ার হ্যাকারদের যোগসাজশ এবং চীনের মধ্যস্থতা রয়েছে বলে অভিযোগ করেছে যুক্তরাষ্ট্রের ন্যাশনাল সিকিউরিটি এজেন্সির (এনএসএ) শীর্ষ কর্মকর্তারা। এমতাবস্থায় কেন্দ্রীয় ব্যাংক নিরপেক্ষ তদন্তের স্বার্থে উত্তর কোরিয়া জড়িত থাকার তথ্য চাইবে বলে সূত্র জানিয়েছে।
সংশ্লিষ্ট সূত্র জানিয়েছে, দেশটির গোয়েন্দা সংস্থা ফেডারেল ব্যুরো অব ইনভেস্টিগেশন (এফবিআই) ইতোমধ্যে অভিযোগের তদন্ত শুরুর ঘোষণাও দিয়েছে।
এদিকে, দেশি-বিদেশি গণমাধ্যমে এ ধরনের প্রকাশিত হওয়ার পর সোচ্চার হয়েছে বাংলাদেশ ব্যাংক। তাছাড়া, রিজার্ভের অর্থ চুরিতে উত্তর কোরিয়ার কোনো ভূমিকা ছিল কি না তা খতিয়ে দেখবে কেন্দ্রীয় ব্যাংক।